CELEX: 62012TN0460
Language: ro
Date: 2012-10-17 00:00:00
Title: Cauza T-460/12: Acțiune introdusă la 17 octombrie 2012 — Virgin Media/Comisia

8.12.2012   
            
            
               RO
            
            
               Jurnalul Oficial al Uniunii Europene
            
            
               C 379/28
            
         Acțiune introdusă la 17 octombrie 2012 — Virgin Media/Comisia
   (Cauza T-460/12)
   2012/C 379/49
   Limba de procedură: engleza
   
      Părțile
   
   
      Reclamantă: Virgin Media Ltd (Hook, Regatul Unit) (reprezentanți: J. Ellison, D. Slater, Solicitors, D. Waelbroeck, avocat)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               Constatarea faptului că acțiunea este admisibilă și fondată;
            
         
               —
            
            
               anularea deciziei Comisiei din 12 iunie 2012 privind ajutorul de stat SA.33540, publicată în Jurnalul Oficial al Uniunii Europene din 25 iulie 2012, prin care a fost declarat compatibil cu articolul 107 alineatul (3) litera (c) din Tratatul privind funcționarea Uniunii Europene ajutorul „City of Birmingham — Digital Districts NGA Network”;
            
         
               —
            
            
               obligarea pârâtei la plata tuturor cheltuielilor de judecată aferente procedurii.
            
         
      Motivele și principalele argumente
   
   În susținerea acțiunii, reclamanta invocă două motive.
   
               1.
            
            
               Primul motiv, întemeiat pe prezentarea incorectă a situației de fapt în decizia atacată, ceea ce include, printre altele
               
                           —
                        
                        
                           afirmarea faptului că reclamanta nu era prezentă din punct de vedere concurențial în Digital Districts („cartierele digitale”) din Birmingham care includ Digbeth, Eastside și Jewellery Quarter (denumite în continuare „zona relevantă”);
                        
                     
                           —
                        
                        
                           afirmarea faptului că zona relevantă nu are decât o capacitate limitată de acces de generație următoare (NGA) în bandă largă, constând în proiectul de rețea de fibră optică Fibre-to-the-cabinet al companiei BT Group plc care urmează să fie realizat într-o parte a respectivei zone;
                        
                     
                           —
                        
                        
                           afirmarea faptului că vitezele de acces în bandă largă în zona relevantă sunt semnificativ limitate (20 Mbps viteză de descărcare și 2 Mbps viteza de încărcare);
                        
                     
                           —
                        
                        
                           afirmarea faptului că a avut loc o disfuncționalitate a pieței întrucât anumite servicii specifice nu sunt disponibile unei categorii de întreprinderi mici și mijlocii (ÎMM) în zona respectivă la prețuri accesibile;
                        
                     
                           —
                        
                        
                           afirmarea faptului că niciuna dintre părți nu a avut obiecții față de schema de ajutoare a Consiliului Municipal al orașului Birmingham referitoare la Digital Districts privind accesul de generație următoare (NGA) în bandă largă;
                        
                     
                           —
                        
                        
                           afirmarea faptului că procesul de cartografiere și de consultare confirmă faptul că schema de ajutoare nu va avea un impact negativ asupra concurenței.
                        
                     
         
               2.
            
            
               Al doilea motiv, întemeiat pe aplicarea incorectă a normelor privind ajutoarele de stat, în special a celor prevăzute în Orientările comunitare pentru aplicarea normelor privind ajutorul de stat în cazul dezvoltării rapide a rețelelor în bandă largă (JO 2009, C 235, p. 7) (denumite în continuare „Orientările privind banda largă”). Aplicarea eronată de către pârâtă a normelor din TFUE privind ajutoarele de stat și a Orientărilor privind banda largă include, printre altele:
               
                           —
                        
                        
                           faptul că nu a fost răsturnată prezumția privind nelegalitatea unui ajutor de stat într-o zonă în care există servicii de bandă largă rezidențiale concurente (punctele 77 și 78 din Orientările privind banda largă);
                        
                     
                           —
                        
                        
                           faptul că nu a fost demonstrată existența unei disfuncționalități a pieței (punctul 35 din Orientările privind banda largă) și, în special, faptul că nu a fost definită piața relevantă în care se susține că a avut loc disfuncționalitatea; în plus, faptul că nu au fost aduse suficiente dovezi care să permită constatarea unei „disfuncționalități” numai pe baza prețurilor;
                        
                     
                           —
                        
                        
                           faptul că nu a fost realizată o consultare adecvată a pieței [punctul 51 litera (a) din Orientările privind banda largă];
                        
                     
                           —
                        
                        
                           faptul că nu a fost evaluat impactul ajutorului de stat asupra concurenței în cadrul piețelor relevante în conformitate cu punctele 34 și 35 din Orientările privind banda largă.